1.U skladu s člankom 8. Sporazuma stranke surađuju u gospodarskim, trgovačkim, znanstvenim i tehničkim pitanjima u ribarstvu i s njim povezanim sektorima. U tu se svrhu slažu oko uspostave mehanizma savjetovanja koji uključuje subjekte, a čiji je cilj poboljšanje poslovnog okruženja i utvrđivanje mogućnosti za suradnju i ulaganje u sektor ribarstva u kontekstu nacionalne strategije razvoja sektora koju provodi Gabon. Taj se mehanizam savjetovanja odvija u obliku redovitih sastanaka koji primjerice mogu dovesti do prijedloga i preporuka Zajedničkom odboru ili do operativne suradnje. Prema potrebi, obuhvaća i financiranje posebnih djelovanja u okviru sektorske potpore.

3.5.Ako je godišnji obračun ukupnog iznosa za plovilo veći od iznosa plaćenog kao godišnji paušalni predujam za to plovilo, vlasnik plovila plaća razliku u skladu s uvjetima utvrđenima u poglavlju V. Ako je godišnji obračun ukupnog iznosa za plovilo manji od iznosa plaćenog kao godišnji paušalni predujam za to plovilo, odgovarajući preostali iznos ne može se vratiti.

7.1.Osim u slučaju potpune dematerijalizacije povlastica, izvornik povlastice ili (ako to nije moguće i samo tijekom ograničenog razdoblja od 45 dana nakon izdavanja povlastice) preslika povlastice uvijek se čuva na plovilu. Međutim, plovila mogu obavljati ribolov odmah po njihovu uvrštenju na popis odobrenih plovila iz točke 4. Do primitka izvornika povlastice na tim se plovilima u svakom trenutku mora nalaziti preslika popisa ili preslika povlastice.

(a)IMO ili CFR broj i ime plovila;

(b)jedinstveni identifikacijski broj izlaska u ribolov;

(c)FAO-ovu troslovnu oznaku za svaku vrstu;

(d)geografsko područje na kojem su ostvareni ulovi;

(e)datum i sad ulova;

(f)datum i vrijeme izlaska iz luke i ulaska u luku;

(g)vrstu alata i tehničke specifikacije;

(h)procijenjene količine svake vrste zadržane na plovilu izražene u kilogramima žive mase ili, prema potrebi, broju jedinki;

(i)procijenjene odbačene količine svake vrste izražene u kilogramima žive mase ili, prema potrebi, broju jedinki.

3.TEHNIČKA NEISPRAVNOST ILI KVAR KOJI UTJEČE NA BILJEŽENJE NA PLOVILU I PRIJENOS ELEKTRONIČKIH IZVJEŠĆA KOJI OBAVLJA PLOVILO

3.1.FMC države zastave i FMC Gabona bez odgode se međusobno obavješćuju o svakom problemu koji bi mogao utjecati na prijenos podataka iz ERS-a na plovilima.

3.2.Ako FMC Gabona ne zaprimi podatke koje je trebalo prenijeti plovilo, o tome bez odgode obavješćuje FMC države zastave. FMC države zastave u najkraćem roku istražuje uzroke nezaprimanja podataka iz ERS-a te o nalazima istrage obavješćuje FMC Gabona.

3.3.Ako je do kvara došlo u prenošenju podataka između plovila i FMC-a države zastave, FMC države zastave to bez odgode javlja zapovjedniku ili subjektu plovila ili, ako to nije moguće, njegovu zastupniku. Čim zaprimi obavijest, zapovjednik plovila podatke koji nedostaju šalje nadležnim tijelima države zastave bilo kojim odgovarajućim sredstvom komunikacije, najkasnije do 23:59.

3.4.U slučaju neispravnosti sustava ERS ugrađenog na plovilu zapovjednik plovila i/ili subjekt plovila osiguravaju popravak ili zamjenu sustava ERS u roku od 10 dana od utvrđivanja neispravnosti. Nakon isteka tog roka plovilo više ne smije obavljati ribolov u toj ribolovnoj zoni i mora je napustiti ili pristati u jednoj od gabonskih luka u roku od 24 sata. Plovilo smije napustiti luku ili se vratiti u tu ribolovnu zonu tek kad FMC njegove države zastave utvrdi da sustav ERS ponovno ispravno funkcionira.

3.5.Ako Gabon nije zaprimio podatke iz ERS-a zbog kvara na elektroničkom sustavu pod kontrolom Unije ili Gabona, odgovorna stranka odmah poduzima sve mjere kako bi se kvar otklonio u najkraćem roku. Čim se problem riješi drugu se stranku o tome odmah obavješćuje.

3.6.FMC države zastave FMC-u Gabona svaka 24 sata šalje, bilo kojim dostupnim elektroničkim sredstvom komunikacije, sve podatke iz ERS-a koje država zastave svakodnevno zaprimi od zadnjeg prijenosa podataka. Isti se postupak primjenjuje ako održavanje traje dulje od 24 sata, a utječe na sustave pod kontrolom Unije. Gabon o tome obavješćuje svoje nadležne kontrolne službe, kako se ne bi smatralo da plovila Unije ne ispunjuju svoje obveze o prijenosu podataka iz ERS-a. FMC države zastave osigurava da se podaci koji nedostaju unesu u informatičku bazu podataka iz točke 1.5.

3.7.Država zastave i Gabon imenuju po jednog dopisnika za ERS koji djeluje kao točka za kontakt za pitanja povezana s provedbom ovih odredaba, međusobno si dostavljaju podatke za kontakt dopisnika za ERS i, prema potrebi, ažuriraju te podatke bez odgode.

ODJELJAK 3. ZBIRNI PODACI O ULOVIMA

1.Unija gabonskim tijelima prije kraja svakog tromjesečja dostavlja zbirne podatke iz članka 10. stavka 3. ovog Protokola za prethodna tromjesečja tekuće godine i navodi količine ulova po plovilu, po mjesecu ulova i po vrsti, na temelju svoje baze podataka, te mjesto iskrcaja. Ti su podaci privremeni i prilagodljivi, uzimajući u obzir, prema potrebi, podatke promatrača koji se dostavljaju na godišnjoj osnovi.

2.Gabon analizira te zbirne podatke i izvješćuje o svakoj većoj neusklađenosti s podacima iz zaprimljenih očevidnika o ribolovu. Države zastave istražuju prijavljene nedosljednosti i ažuriraju podatke prema potrebi. Stalne nedosljednosti među izvorima podataka podnose se na rješavanje Zajedničkom odboru.